Rabbi David Cohen's Book *Kol Ha-Nevua* and the Philosophy of Dialogue: New Perspectives

**תקציר**

דמותו והגותו של "הרב הנזיר" (the "Nazirite Rabbi"), הרב דוד הכהן (1887-1972), הינן יוצאות –דופן בנוף האינטלקטואלי של ההגות היהודית המודרנית.

אם במאה ה-19 רבים הם ה"מעברים" מבית המדרש המסורתי לתרבות הפילוסופית האירופית, כדוגמת שלמה מיימון או ר' נחמן קרוכמל, הרי שבתחילת המאה ה-20, המעבר הינו בכיוון השני: הרמן כהן ופרנץ רוזנצוויג פועלים מתוך תודעה של "שבים" בבואם ליצור הגות יהודית חדשה אשר תשתיתה היא המסורת הפילוסופית המערבית.

דרכו של הרב הנזיר שונה: היא מתאפיינת בנדודים אידיאיים וגאוגרפיים חסרי מנוח כאשר הוא נע בין שני עולמות: העולם המסורתי לערכיו מחד גיסא והתרבות הפילוסופית האירופית מאידך גיסא.

ספרו הגדול של הרב הנזיר – עליו שקש למעלה מחמישים שנה - נקרא "קול הנבואה" (*Kol Ha-Nevua – the Voice of the Prophecy*) בספר זה, חותר המחבר אחרי קיומו של "הגיון עברי שמעי" (*the Hebrew Auditory Logic*) ייחודי לישראל, ושאיפתו של המחבר היא לחשוף את עקבותיו של היגיון זה בפילוסופיה היהודית ובספרות הקבלה.

מעטים הם המחקרים העוסקים בהגותו של הרב הנזיר בכלל ובספר קול הנבואה בפרט.

דב שוורץ התמקד בעיקר בייחסו של הנזיר לרבו, הראי"ה קוק, ובהיבטים הלוגיים והמשפטיים של הגותו של הרד"ך, כחלק מדיון רחב יותר העוסק בציונות הדתית בכלל ובתפיסה המשיחית שבה בפרט.

בספרי "הפילוסוף המקובל" (The Mystical Philosopher) ניסיתי להרחיב את היריעה ולהציג את הגותו של הרב הנזיר בזיקה לחוויותיו המיסטיות מצד אחד ומצד שני, בזיקה לעמדות שונות בפילוסופיה המערבית המודרנית.

הרצאה זו מבקשת לבחון את תפיסת ההיגיון העברי השמעי, דרך הפריזמה של הפילוסופיה של הדיאלוג, ולהציע הקשרים אפיסטמולוגיים, אתיים ואף פדגוגיים. גישה זו תחשוף חיבורים מפתיעים ומקוריים בין הגותו של הנזיר לבין הפילוסופיה המערבית בת-זמנו.